Notum sit omnibus quod domna Emeldis Murella, mater Bernardi cognomento Grua, dedit ecclesiae Marciniacensi pro anima sua terram quam habebat in villa quae vocat[ur] Chapulis. Servitium hujus terrae tale: Petrus de Sergo debet quatuor solidos ad festivitatem sancti Martini et tres eminas avenae, et unum caponem et duos potos vini in martio, et duos in augusto, et unum dimidium frumenti et unum minsel et unum fassum foeni; Otgerius debet octodecim denarios et unam eminam avenae et duos potos vini et unum dimidium frumenti et unum fassum foeni et unum caponem. Bernardus filius ejus laudavit hoc. Testes sunt: S. capellan[us], Ugo de Tuiriaco, Ilio de Valle, Ugo de la Fai, Willelmus Fulcaldus. Supradictus Bernardus accepit quinquaginta solidos a priore Marciniacensi Archimbaldo pro supradicta eleemosina suae matris et pro sepultura.